proxectonos/corpus_dominio_legal_administrativo_tmp huggingface dataset:
ORDE do 2 de outubro de 2020 pola que se conceden axudas para financiar actividades das confederacións e federacións de nais e pais do alumnado e das asociacións de nais e pais do alumnado de centros de educación especial para o ano 2020.
Consellería de Cultura, Educación e Universidade — III. Outras disposicións — 09/10/2020

Pola Orde do 11 de marzo de 2020 (DOG do 25 de maio), a Consellería de Educación, Universidade e Formación Profesional convocou axudas para financiar actividades das confederacións e federacións de nais e pais do alumnado e das asociacións de nais e pais do alumnado de centros de educación especial para o ano 2020.
Reunida a comisión prevista no artigo 13 da citada orde, de acordo coa proposta formulada por ela e de conformidade co artigo 12 da orde de referencia,
Primeiro. Concederlles as axudas, nas contías que se sinalan, ás confederacións, federacións de nais e pais do alumnado e ás asociacións de nais e pais do alumnado de centros de educación especial relacionadas no anexo.
Segundo. Para facer efectivo o pagamento das axudas, os beneficiarios presentarán electronicamente, de acordo co establecido no artigo 9 da orde de convocatoria, dirixida á Dirección Xeral de Centros e Recursos Humanos, Subdirección Xeral de Centros, Servizo de Xestión de Programas Educativos, antes do día 31 de outubro de 2020 a seguinte documentación:
a) A xustificación dos gastos realizados, mediante orixinais ou copias compulsadas de facturas e/ou nóminas e acreditación documental de que se efectuou o seu aboamento. Non se admiten recibos como xustificación dos gastos.
b) Unha declaración actualizada do anexo II publicado na Orde do 11 de marzo de 2020 (DOG do 25 de maio), pola que se convocan as axudas para o ano 2020.
Terceiro. Contra esta orde, que pon fin á vía administrativa, os interesados poderán interpoñer o recurso contencioso-administrativo, ante a Sala do Contencioso-Administrativo do Tribunal Superior de Xustiza de Galicia, no prazo de dous meses contado a partir do día seguinte ao da súa publicación no
Diario Oficial de Galicia
, de acordo co establecido no artigo 10.1.a) da Lei 29/1998, do 13 de xullo, reguladora da xurisdición contencioso-administrativa.
Así mesmo, contra esta orde poderase recorrer potestativamente en reposición no prazo dun mes, ante o conselleiro de Cultura, Educación e Universidade, de acordo cos artigos 123 e 124 da Lei 39/2015, do 1 de outubro, do procedemento administrativo común das administracións públicas.
Santiago de Compostela, 2 de outubro de 2020
RESOLUCIÓN do 30 de setembro de 2020 pola que se dá publicidade dunha encomenda de xestión, para o ano 2020, pola que se encarga á empresa Tecnologías y Servicios Agrarios, S. A., S.M.E., M.P. (Tragsatec) a realización de traballos do proxecto MarRISK (cód. 0262_MARRISK_1_E) incluído no programa de cooperación transfronteiriza España-Portugal.
Consellería de Medio Ambiente, Territorio e Vivenda — III. Outras disposicións — 09/10/2020

1. Encomenda de xestión.
– Actividade. A encomenda comprende os traballos de consolidación dunha infraestrutura de coñecemento para a avaliación de riscos costeiros así como de aplicación de ferramentas que permitan mellorar a xestión do litoral, nun escenario de cambio climático.
– Natureza e alcance da xestión encomendada. Esta encomenda ten natureza intersubxetiva, ao ter a empresa Tecnologías y Servicios Agrarios, S. A., S.M.E., M.P., (Tragsatec) a consideración de medio propio instrumental da Administración segundo o disposto na disposición adicional vixésima cuarta da Lei 9/2017, do 8 de novembro, de contratos do sector público, pola que se traspoñen ao ordenamento xurídico español as directivas do Parlamento Europeo e do Consello 2014/23/UE e 2014/24/UE, do 26 de febreiro de 2014, e de conformidade co disposto nos artigos 45 e 47 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia (Lofaxga).
– Prazo de vixencia. O período de execución comeza o día seguinte ao da súa sinatura, e o prazo máximo será o 15 de decembro de 2020.
– Importe e modalidade de financiamento. O importe da encomenda ascende á cantidade de dezasete mil douscentos sesenta e sete euros con noventa e tres céntimos 17.267,93 € con cargo aos orzamentos da Comunidade Autónoma de Galicia para o ano 2020, aplicación orzamentaria 07.02.541E.640.1.
Santiago de Compostela, 30 de setembro de 2020
RESOLUCIÓN do 29 de setembro de 2020 pola que se dá publicidade dunha encomenda de xestión, para o ano 2020, pola que se encarga á Fundación Centro Tecnolóxico do Mar (Fundación Cetmar) o servizo de mantemento da Rede océano-meteorolóxica de Galicia.
Consellería de Medio Ambiente, Territorio e Vivenda — III. Outras disposicións — 09/10/2020

1. Encomenda de xestión.
– Actividade: a encomenda ten por obxecto a execución do servizo de mantemento da rede de estacións océano-meteorolóxicas de Galicia.
– Natureza e alcance da xestión encomendada: esta encomenda ten natureza intersubxectiva, ao ter a entidade Fundación Centro Tecnolóxico do Mar (Fundación Cetmar) a consideración de medio propio instrumental da Administración segundo o disposto nos artigos 45 e 47 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, e segundo a Lei 9/2017, do 8 de novembro, de contratos do sector público, pola que se traspoñen ao ordenamento xurídico español as directivas do Parlamento Europeo e do Consello 2014/23/UE e 2014/24/UE, do 26 de febreiro de 2014.
– Prazo de vixencia: o período de execución comeza o día da súa sinatura e o prazo máximo é o 31 de decembro de 2020 ou ata a total execución das unidades orzadas.
– Importe e modalidade de financiamento: o importe da encomenda ascende á cantidade de trinta e seis mil euros (36.000 €) con cargo aos orzamentos da Comunidade Autónoma de Galicia para o ano 2020, aplicación orzamentaria 07.02.541E.633.
Santiago de Compostela, 29 de setembro de 2020
RESOLUCIÓN do 30 de setembro de 2020, da Secretaría Xeral de Educación e Formación Profesional, pola que se procede a designar os membros e facer pública a composición da comisión de selección que valorará os méritos das persoas candidatas aos premios de educación secundaria obrigatoria ao esforzo e á superación persoal correspondentes ao curso 2019/20.
Consellería de Cultura, Educación e Universidade — III. Outras disposicións — 08/10/2020

A Orde da Consellería de Educación, Universidade e Formación Profesional do 27 de agosto de 2020, pola que se convocan os premios de educación secundaria obrigatoria ao esforzo e á superación persoal correspondentes ao curso 2019/20 (DOG do 8 de setembro), establece no seu artigo 12 que a persoa titular da Dirección Xeral de Educación, Formación Profesional e Innovación Educativa designará unha comisión formada por un presidente ou unha presidenta, e ata un máximo de seis vocais, coa categoría de subdirector/a xeral, xefe/a de servizo ou inspectores e inspectoras de educación. O presidente ou a presidenta deberá ser un subdirector xeral ou unha subdirectora xeral, ou un inspector ou unha inspectora de educación.
De conformidade co establecido no citado artigo 12 e na disposición derradeira primeira da citada Orde do 27 de agosto de 2020,
Designar os membros da comisión de selección que valorará os méritos das persoas candidatas aos premios de educación secundaria obrigatoria ao esforzo e á superación persoal correspondentes ao curso 2019/20, que é a que figura a seguir:
– Titulares:
Presidenta:
María del Carmen Cimadevila Cea, subdirectora xeral de Inspección, Avaliación e Calidade do Sistema Educativo, por delegación do secretario xeral de Educación e Formación Profesional.
Vogais:
María del Carmen Areán Vázquez, inspectora de educación.
María Magdalena Duarte Blanco, inspectora de educación.
– Suplentes:
Presidente: Juan Carlos Varela Vázquez, subdirector xeral de Ordenación e Innovación Educativa e Formación do Profesorado.
Vogais:
José Fernando Carrasco Mera, inspector de educación.
María Elena Urtiaga Estévez, inspectora de educación.
Esta resolución entrará en vigor o mesmo día da súa publicación no
Diario Oficial de Galicia
.
Santiago de Compostela, 30 de setembro de 2020
RESOLUCIÓN do 29 de setembro de 2020, da Secretaría Xeral Técnica da Consellería de Infraestruturas e Mobilidade, pola que dá publicidade a unha encomenda de xestión de carácter técnico á Axencia Galega de Infraestruturas para a supervisión do proxecto de demolición da estación de autobuses de Lugo.
Consellería de Infraestruturas e Mobilidade — III. Outras disposicións — 08/10/2020

De conformidade cos artigos 8 e 9 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, dáse publicidade á encomenda de xestión de carácter técnico da Consellería de Infraestruturas e Mobilidade á Axencia Galega de Infraestruturas para a supervisión do proxecto de demolición da estación de autobuses de Lugo, que ten as seguintes características:
– Obxecto. A elaboración dun informe técnico co fin de verificar que se tiveron en conta as disposicións xerais de carácter legal ou regulamentario así como a normativa técnica que resulten de aplicación para o proxecto, así como calquera outro informe de carácter técnico que en relación co procedemento de adxudicación deste contrato de obras e a súa execución sexa solicitado polo órgano encomendante.
– Os ditos documentos serán emitidos por persoal técnico cualificado da AXI.
– Natureza e alcance da xestión encomendada: esta encomenda ten natureza intersubxectiva ao ser a Consellería de Infraestruturas e Mobilidade e a AXI órganos pertencentes á mesma consellería con personalidade xurídica propia.
– Prazo de vixencia: a presente encomenda terá a duración estritamente necesaria para a elaboración do/dos informe/s técnico/s solicitado/s, finalizando coa súa entrega e, en todo caso, coa finalización da execución das obras de referencia.
– Supostos de finalización anticipada: por incumprimento total ou parcial dalgunha das partes ou por mutuo acordo.
– Taxas: a encomenda non liquidará ningunha taxa a favor da AXI en concepto de custo polos servizos que se presten en desenvolvemento desta.
Santiago de Compostela, 29 de setembro de 2020
CORRECCIÓN DE ERROS. Resolución do 1 de setembro de 2020, da Secretaría Xeral para o Deporte, pola que se fan públicas as listaxes definitivas de subvencións a entidades deportivas convocadas pola Resolución do 3 de xaneiro de 2020 pola que se establecen as bases reguladoras para a concesión, en réxime de concorrencia competitiva, de subvencións para a adquisición de equipamentos deportivos e se procede á súa convocatoria para o ano 2020 (código de procedemento PR949A).
Vicepresidencia primeira e Consellería de Presidencia, Xustiza e Turismo — III. Outras disposicións — 08/10/2020

Despois de que se advertise un erro material na dita resolución, publicada no Diario Oficial de Galicia número 184, do 10 de setembro de 2020, cómpre facer a seguinte rectificación:
Na páxina 35584, na oitava cela da fila do anexo I Listaxe de entidades beneficiarias a) Clubs deportivos, sociedades anónimas deportivas e seccións deportivas, correspondente á entidade Clube Balonmán Cañiza, onde di: «21.098,34 €», debe dicir: «20.000,00 €».
RESOLUCIÓN do 4 de setembro de 2020, da Secretaría Xeral de Medios, pola que se dá publicidade dos convenios de colaboración subscritos dentro do segundo cuadrimestre do ano 2020.
Vicepresidencia e Consellería de Presidencia, Administracións Públicas e Xustiza — III. Outras disposicións — 14/09/2020

De acordo co previsto no artigo 15.2 da Lei 1/2016, do 18 de xaneiro, de transparencia e bo goberno, dispoño darlles publicidade aos convenios de colaboración subscritos pola Secretaría Xeral de Medios dentro do segundo cuadrimestre do ano 2020, que se incorporan como anexo a esta resolución.
O que se fai público para xeral coñecemento.
Santiago de Compostela, 4 de setembro de 2020
RESOLUCIÓN do 2 de setembro de 2020, da Dirección Xeral de Orientación e Promoción Laboral, pola que se dá publicidade das axudas concedidas ao abeiro da Orde do 4 de abril de 2019 pola que se establecen as bases reguladoras das axudas e subvencións para os obradoiros de emprego dirixidos a persoas mozas incluídas no ficheiro do Sistema nacional de garantía xuvenil, no ámbito da Comunidade Autónoma de Galicia, e se procede á súa convocatoria para o ano 2019 (Diario Oficial de Galicia número 79, do 25 de abril).
Consellería de Economía, Emprego e Industria — III. Outras disposicións — 14/09/2020

A Lei 9/2007, do 13 de xuño, de subvencións de Galicia, dispón no seu artigo 15.1, relativo á publicidade das subvencións concedidas, que os órganos administrativos concedentes publicarán no Diario Oficial de Galicia as subvencións concedidas con expresión da convocatoria, o programa e o crédito orzamentario a que se imputen, o beneficiario, a contía concedida e a finalidade ou finalidades da subvención.
O artigo 24.6 da Orde da Consellería de Economía, Emprego e Industria do 4 de abril de 2019 (DOG núm. 79, do 25 de abril), pola que se estableceron as bases reguladoras e se procedeu á convocatoria pública das axudas e subvencións para os obradoiros de emprego dirixidos a persoas mozas incluídas no ficheiro do Sistema nacional de garantía xuvenil, no ámbito da Comunidade Autónoma de Galicia para o ano 2019 (código de procedemento TR353B), establece que as subvencións concedidas se publicarán, con expresión da entidade beneficiaria, a contía e a finalidade, no Diario Oficial de Galicia, de acordo co disposto na Lei 9/2007, do 13 de xuño, de subvencións de Galicia, e na Lei 1/2016, do 18 de xaneiro, de transparencia e bo goberno.
A convocatoria tiña como finalidade establecer as bases reguladoras e a convocatoria pública das axudas e subvencións do ano 2019 para o fomento do emprego a través dos programas mixtos de emprego e formación (obradoiros de emprego), dirixidos a mellorar a ocupabilidade, a cualificación e a inserción profesional das persoas mozas incluídas no ficheiro do Sistema nacional de garantía xuvenil, no ámbito da Comunidade Autónoma de Galicia.
O financiamento das axudas previstas na orde de convocatoria efectuouse con cargo aos créditos da aplicación 09.41.322A.460.2 (código de proxecto 2018 00017) e estaban cofinanciadas nunha porcentaxe do 91,89 % pola Unión Europea a través do Fondo Social Europeo, mediante a Iniciativa de emprego xuvenil, Programa operativo de emprego xuvenil 2014-2020, eixe prioritario 5, prioridade de investimento 8.2, obxectivo específico 8.2.2, medida 8.2.2.5.
En consecuencia,
Ordenar a publicación no Diario Oficial de Galicia das subvencións concedidas para os obradoiros de emprego dirixidos a persoas mozas incluídas no ficheiro do Sistema nacional de garantía xuvenil, no ámbito da Comunidade Autónoma de Galicia, ao abeiro da Orde do 4 de abril de 2019 (DOG núm. 79, do 25 de abril), segundo o anexo desta resolución.
Santiago de Compostela, 2 de setembro de 2020
RESOLUCIÓN do 2 de setembro de 2020, da Dirección Xeral de Orientación e Promoción Laboral, pola que se dá publicidade das axudas concedidas ao abeiro da Orde do 7 de xuño de 2019, pola que se establecen as bases reguladoras para a concesión de subvencións para a posta en práctica de programas integrados de emprego de Galicia, e se convocan para o ano 2019 (Diario Oficial de Galicia número 116, do 20 de xuño).
Consellería de Economía, Emprego e Industria — III. Outras disposicións — 14/09/2020

A Lei 9/2007, do 13 de xuño, de subvencións de Galicia dispón no seu artigo 15.1, relativo á publicidade das subvencións concedidas, que os órganos administrativos concedentes publicarán no
Diario Oficial de Galicia
as subvencións concedidas con expresión da convocatoria, o programa e crédito orzamentario ao que se imputen, o beneficiario, a contía concedida e a finalidade ou finalidades da subvención.
O artigo 10.9 da Orde da Consellería de Economía, Emprego e Industria do 7 de xuño de 2019 (DOG núm. 116, do 20 de xuño) pola que se establecen as bases reguladoras para a concesión de subvencións para a posta en práctica de programas integrados de emprego de Galicia, e se convocan para o ano 2019 (código de procedemento TR332A) establece que, as subvencións concedidas se publicarán, con expresión da entidade beneficiaria, a contía e a finalidade, no
Diario Oficial de Galicia
de acordo co disposto na Lei 9/2007, do 13 de xuño, de subvencións de Galicia e na Lei 1/2016, do 18 de xaneiro, de transparencia e bo goberno.
A convocatoria tiña como finalidade establecer as bases reguladoras e a convocatoria pública das axudas e subvencións do ano 2019 para o financiamento de programas de emprego dirixidos á mellora da ocupabilidade e á inserción laboral das persoas traballadoras en situación de desemprego mediante a posta en marcha de programas integrados de emprego con intermediación laboral, no ámbito da Comunidade Autónoma de Galicia e durante un período de 12 meses.
O financiamento das axudas previstas na orde de convocatoria efectuouse con cargo aos créditos das aplicacións 09.41.322A.460.3 e 09.41.322A.481.3 (código de proxecto 2014 00583). A orde da Consellería de Economía, Emprego e Industria do 2 de decembro de 2019 (DOG núm. 230, do 3 de decembro de 2019) ampliou a dotación orzamentaria inicial establecida na orde da convocatoria na aplicación orzamentaria 09.41.322A.481.3 (código de proxecto 2014 00583). As aplicacións mencionadas están financiadas por fondos finalistas transferidos polo Servizo Público de Emprego Estatal.
En consecuencia,
Ordenar a publicación no
Diario Oficial de Galicia
das subvencións concedidas para a posta en práctica de programas integrados de emprego de Galicia para o ano 2019, ao abeiro da Orde do 7 de xuño de 2019 (DOG núm. 116, do 20 de xuño), segundo o anexo desta resolución.
Santiago de Compostela, 2 de setembro de 2020
DECRETO 125/2020, do 10 de setembro, polo que se nomea secretario xeral técnico da Consellería de Emprego e Igualdade a José Ramón Pardo Cabarcos.
Consellería de Emprego e Igualdade — II. Autoridades e persoal — 11/09/2020

En virtude do establecido nos artigos 4.13º e 34.2º da Lei 1/1983, do 22 de febreiro, de normas reguladoras da Xunta e da súa Presidencia, e 28 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta da conselleira de Emprego e Igualdade, e logo de deliberación do Consello da Xunta de Galicia, na súa reunión do día dez de setembro de dous mil vinte,
NOMEO secretario xeral técnico da Consellería de Emprego e Igualdade a José Ramón Pardo Cabarcos.
Santiago de Compostela, dez de setembro de dous mil vinte
DECRETO 124/2020, do 10 de setembro, polo que se nomea director xeral de Centros e Recursos Humanos a José Manuel Álvarez Bértolo.
Consellería de Cultura, Educación e Universidade — II. Autoridades e persoal — 11/09/2020

En virtude do establecido nos artigos 4.13º e 34.2º da Lei 1/1983, do 22 de febreiro, de normas reguladoras da Xunta e da súa Presidencia, e 28 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta do conselleiro de Cultura, Educación e Universidade, e logo de deliberación do Consello da Xunta de Galicia, na súa reunión do día dez de setembro de dous mil vinte,
NOMEO director xeral de Centros e Recursos Humanos a José Manuel Álvarez Bértolo.
Santiago de Compostela, dez de setembro de dous mil vinte
DECRETO 123/2020, do 10 de setembro, polo que se nomea director xeral de Educación, Formación Profesional e Innovación a José Luis Mira Lema.
Consellería de Cultura, Educación e Universidade — II. Autoridades e persoal — 11/09/2020

En virtude do establecido nos artigos 4.13º e 34.2º da Lei 1/1983, do 22 de febreiro, de normas reguladoras da Xunta e da súa Presidencia, e 28 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta do conselleiro de Cultura, Educación e Universidade, e logo de deliberación do Consello da Xunta de Galicia, na súa reunión do día dez de setembro de dous mil vinte,
NOMEO director xeral de Educación, Formación Profesional e Innovación a José Luis Mira Lema.
Santiago de Compostela, dez de setembro de dous mil vinte
DECRETO 126/2020, do 10 de setembro, polo que se nomea secretario xeral técnico da Consellería do Medio Rural a Nicolás Vázquez Iglesias.
Consellería do Medio Rural — II. Autoridades e persoal — 11/09/2020

En virtude do establecido nos artigos 4.13º e 34.2º da Lei 1/1983, do 22 de febreiro, de normas reguladoras da Xunta e da súa Presidencia, e 28 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta do conselleiro do Medio Rural, e logo de deliberación do Consello da Xunta de Galicia, na súa reunión do día dez de setembro de dous mil vinte,
NOMEO secretario xeral técnico da Consellería do Medio Rural a Nicolás Vázquez Iglesias.
Santiago de Compostela, dez de setembro de dous mil vinte
DECRETO 128/2020, do 10 de setembro, polo que se nomea director xeral do Fondo Galego de Garantía Agraria a Silvestre José Balseiros Guinarte.
Consellería do Medio Rural — II. Autoridades e persoal — 11/09/2020

Segundo o establecido no artigo 26.2 do Decreto 7/2014, do 16 de xaneiro, polo que se aproban os estatutos do organismo autónomo Fondo Galego de Garantía Agraria, a persoa titular da Dirección do Fogga é nomeada e separada por decreto do Consello da Xunta de Galicia entre as que teñan a condición de titular dun órgano de dirección da consellería competente en materia de medio rural.
Na súa virtude, e consonte o establecido no artigo 65 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta do conselleiro do Medio Rural, e logo de deliberación do Consello da Xunta de Galicia, na súa reunión do día dez de setembro de dous mil vinte,
NOMEO director xeral do Fondo Galego de Garantía Agraria a Silvestre José Balseiros Guinarte, director xeral de Gandaría, Agricultura e Industrias Agroalimentarias.
Santiago de Compostela, dez de setembro de dous mil vinte
DECRETO 127/2020, do 10 de setembro, polo que se nomea director xeral de Gandaría, Agricultura e Industrias Agroalimentarias a Silvestre José Balseiros Guinarte.
Consellería do Medio Rural — II. Autoridades e persoal — 11/09/2020

En virtude do establecido nos artigos 4.13º e 34.2º da Lei 1/1983, do 22 de febreiro, de normas reguladoras da Xunta e da súa Presidencia, e 28 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta do conselleiro do Medio Rural, e logo de deliberación do Consello da Xunta de Galicia, na súa reunión do día dez de setembro de dous mil vinte,
NOMEO director xeral de Gandaría, Agricultura e Industrias Agroalimentarias a Silvestre José Balseiros Guinarte.
Santiago de Compostela, dez de setembro de dous mil vinte
DECRETO 122/2020, do 10 de setembro, polo que se nomea secretario xeral técnico da Consellería de Cultura, Educación e Universidade a Manuel Vila López.
Consellería de Cultura, Educación e Universidade — II. Autoridades e persoal — 11/09/2020

En virtude do establecido nos artigos 4.13º e 34.2º da Lei 1/1983, do 22 de febreiro, de normas reguladoras da Xunta e da súa Presidencia, e 28 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta do conselleiro de Cultura, Educación e Universidade, e logo de deliberación do Consello da Xunta de Galicia, na súa reunión do día dez de setembro de dous mil vinte,
NOMEO secretario xeral técnico da Consellería de Cultura, Educación e Universidade a Manuel Vila López.
Santiago de Compostela, dez de setembro de dous mil vinte
DECRETO 121/2020, do 10 de setembro, polo que se nomea secretario xeral técnico da Vicepresidencia segunda e Consellería de Economía, Empresa e Innovación a Pablo Casal Espido.
Vicepresidencia segunda e Consellería de Economía, Empresa e Innovación — II. Autoridades e persoal — 11/09/2020

En virtude do establecido nos artigos 4.13º e 34.2º da Lei 1/1983, do 22 de febreiro, de normas reguladoras da Xunta e da súa Presidencia, e 28 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta do vicepresidente segundo e conselleiro de Economía, Empresa e Innovación, e logo de deliberación do Consello da Xunta de Galicia, na súa reunión do día dez de setembro de dous mil vinte,
NOMEO secretario xeral técnico da Vicepresidencia segunda e Consellería de Economía, Empresa e Innovación a Pablo Casal Espido.
Santiago de Compostela, dez de setembro de dous mil vinte
DECRETO 120/2020, do 10 de setembro, polo que se nomea directora da Axencia Turismo de Galicia a María Nava Castro Domínguez.
Vicepresidencia primeira e Consellería de Presidencia, Xustiza e Turismo — II. Autoridades e persoal — 11/09/2020

En virtude do establecido no artigo 19.2 dos estatutos da Axencia Turismo de Galicia, aprobados polo Decreto 196/2012, do 27 de setembro, polo que se crea a Axencia Turismo de Galicia e se aproban os seus estatutos, e nos artigos 4.13º e 34.2º da Lei 1/1983, do 22 de febreiro, de normas reguladoras da Xunta e da súa Presidencia, e 65 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta do vicepresidente primeiro e conselleiro de Presidencia, Xustiza e Turismo, e logo de deliberación do Consello da Xunta de Galicia, na súa reunión do día dez de setembro de dous mil vinte,
NOMEO directora da Axencia Turismo de Galicia a María Nava Castro Domínguez.
Santiago de Compostela, dez de setembro de dous mil vinte
DECRETO 118/2020, do 10 de setembro, polo que se dispón que cese María Jesús Lorenzana Somoza como secretaria xeral técnica da Consellería do Medio Rural.
Consellería do Medio Rural — II. Autoridades e persoal — 11/09/2020

En virtude do establecido nos artigos 4.13º e 34.2º da Lei 1/1983, do 22 de febreiro, de normas reguladoras da Xunta e da súa Presidencia, e 28 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, e unha vez presentada o pasado 6 de setembro renuncia expresa da titular do posto de secretaria xeral técnica da Consellería do Medio Rural con motivo de pasar a desempeñar o cargo de conselleira de Emprego e Igualdade, por proposta do conselleiro do Medio Rural, e logo de deliberación do Consello da Xunta de Galicia, na súa reunión do día dez de setembro de dous mil vinte,
Que cese, por pase a outro destino, María Jesús Lorenzana Somoza como secretaria xeral técnica da Consellería do Medio Rural, agradecéndolle os servizos prestados.
O cesamento terá efectos do día 6 de setembro de 2020.
Santiago de Compostela, dez de setembro de dous mil vinte
DECRETO 117/2020, do 10 de setembro, polo que se dispón que cese José Manuel Pinal Rodríguez como director xeral de Centros e Recursos Humanos.
Consellería de Cultura, Educación e Universidade — II. Autoridades e persoal — 11/09/2020

En virtude do establecido nos artigos 4.13º e 34.2º da Lei 1/1983, do 22 de febreiro, de normas reguladoras da Xunta e da súa Presidencia, e 28 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta do conselleiro de Cultura, Educación e Universidade, e logo de deliberación do Consello da Xunta de Galicia, na súa reunión do día dez de setembro de dous mil vinte,
Que cese José Manuel Pinal Rodríguez como director xeral de Centros e Recursos Humanos, agradecéndolle os servizos prestados.
Santiago de Compostela, dez de setembro de dous mil vinte
DECRETO 116/2020, do 10 de setembro, polo que se dispón que cese Manuel Corredoira López como director xeral de Educación, Formación Profesional e Innovación.
Consellería de Cultura, Educación e Universidade — II. Autoridades e persoal — 11/09/2020

En virtude do establecido nos artigos 4.13º e 34.2º da Lei 1/1983, do 22 de febreiro, de normas reguladoras da Xunta e da súa Presidencia, e 28 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta do conselleiro de Cultura, Educación e Universidade, e logo de deliberación do Consello da Xunta de Galicia, na súa reunión do día dez de setembro de dous mil vinte,
Que cese Manuel Corredoira López como director xeral de Educación, Formación Profesional e Innovación, agradecéndolle os servizos prestados.
Santiago de Compostela, dez de setembro de dous mil vinte
DECRETO 119/2020, do 10 de setembro, polo que se nomea secretario xeral da Presidencia a Álvaro Pérez López.
Vicepresidencia primeira e Consellería de Presidencia, Xustiza e Turismo — II. Autoridades e persoal — 11/09/2020

En virtude do establecido nos artigos 4.13º e 34.2º da Lei 1/1983, do 22 de febreiro, de normas reguladoras da Xunta e da súa Presidencia, e 26 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta do vicepresidente primeiro e conselleiro de Presidencia, Xustiza e Turismo, e logo de deliberación do Consello da Xunta de Galicia, na súa reunión do día dez de setembro de dous mil vinte,
NOMEO secretario xeral da Presidencia a Álvaro Pérez López.
Santiago de Compostela, dez de setembro de dous mil vinte
DECRETO 115/2020, do 10 de setembro, polo que se dispón que cese Manuel Vila López como secretario xeral técnico da Consellería de Cultura e Turismo.
Consellería de Cultura, Educación e Universidade — II. Autoridades e persoal — 11/09/2020

En virtude do establecido nos artigos 4.13º e 34.2º da Lei 1/1983, do 22 de febreiro, de normas reguladoras da Xunta e da súa Presidencia, e 28 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta do conselleiro de Cultura, Educación e Universidade, e logo de deliberación do Consello da Xunta de Galicia, na súa reunión do día dez de setembro de dous mil vinte,
Que cese, por pase a outro destino, Manuel Vila López como secretario xeral técnico da Consellería de Cultura e Turismo, agradecéndolle os servizos prestados.
Santiago de Compostela, dez de setembro de dous mil vinte
DECRETO 114/2020, do 10 de setembro, polo que se dispón que cese Jesús Oitavén Barcala como secretario xeral técnico da Consellería de Educación, Universidade e Formación Profesional.
Consellería de Cultura, Educación e Universidade — II. Autoridades e persoal — 11/09/2020

En virtude do establecido nos artigos 4.13º e 34.2º da Lei 1/1983, do 22 de febreiro, de normas reguladoras da Xunta e da súa Presidencia, e 28 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta do conselleiro de Cultura, Educación e Universidade, e logo de deliberación do Consello da Xunta de Galicia, na súa reunión do día dez de setembro de dous mil vinte,
Que cese Jesús Oitavén Barcala, como consecuencia da modificación da estrutura orgánica, como secretario xeral técnico da Consellería de Educación, Universidade e Formación Profesional, agradecéndolle os servizos prestados.
Santiago de Compostela, dez de setembro de dous mil vinte
DECRETO 113/2020, do 10 de setembro, polo que se dispón que cese Pablo Casal Espido como director xeral de Orientación e Promoción Laboral.
Vicepresidencia segunda e Consellería de Economía, Empresa e Innovación — II. Autoridades e persoal — 11/09/2020

En virtude do establecido nos artigos 4.13º e 34.2º da Lei 1/1983, do 22 de febreiro, de normas reguladoras da Xunta e da súa Presidencia, e 28 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, por proposta do vicepresidente segundo e conselleiro de Economía, Empresa e Innovación, e logo de deliberación do Consello da Xunta de Galicia, na súa reunión do día dez de setembro de dous mil vinte,
Que cese, por pase a outro destino, Pablo Casal Espido como director xeral de Orientación e Promoción Laboral, agradecéndolle os servizos prestados.
Santiago de Compostela, dez de setembro de dous mil vinte
ORDE do 31 de agosto de 2020 pola que se modifica a autorización do centro privado plurilingüe Virgen Milagrosa de Bueu.
Consellería de Educación, Universidade e Formación Profesional — III. Outras disposicións — 09/09/2020

A titularidade do centro privado (CPR) plurilingüe Virgen Milagrosa de Bueu solicita a autorización de 1 unidade de educación especial.
Logo da tramitación do expediente de acordo co establecido no Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias e coa Orde do 20 de setembro de 1995 que o desenvolve, por proposta da Dirección Xeral de Centros e Recursos Humanos,
Artigo 1. Modificación da autorización
Autorízase 1 unidade de educación especial, no centro cuxos datos se sinalan a seguir:
Artigo 2. Inicio da actividade
Para a posta en funcionamento da unidade que se autoriza, a Xefatura Territorial da Consellería de Educación, Universidade e Formación Profesional de Pontevedra, logo do informe do Servizo Territorial de Inspección Educativa, aprobará expresamente a relación de persoal que impartirá docencia.
Artigo 3. Inscrición no Rexistro de Centros
Esta orde dará lugar á correspondente inscrición no Rexistro de Centros da Comunidade Autónoma de Galicia.
Artigo 4. Modificación da autorización
O centro queda obrigado ao cumprimento da normativa vixente e a solicitar a oportuna revisión cando teñan que modificarse calquera dos datos que se sinalan nesta orde.
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no Diario Oficial de Galicia, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben, directamente, o recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 31 de agosto de 2020
ORDE do 31 de agosto de 2020 pola que se modifica a autorización do centro privado plurilingüe Padre Míguez de Vigo.
Consellería de Educación, Universidade e Formación Profesional — III. Outras disposicións — 09/09/2020

O representante da titularidade do CPR Plurilingüe Padre Míguez, de Vigo solicita autorización para impartir o ciclo formativo de Formación Profesional Básica (FPB) Informática e comunicacións e o ciclo formativo de grao superior (CS) Desenvolvemento de aplicacións multiplataforma.
Logo da tramitación do expediente de acordo co establecido no Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias e coa Orde do 20 de setembro de 1995 que o desenvolve, por proposta da Dirección Xeral de Centros e Recursos Humanos,
Artigo 1. Modificación da autorización
Autorízase o ciclo formativo de Formación Profesional Básica (FPB) Informática e comunicacións e o ciclo formativo de grao superior (CS) Desenvolvemento de aplicacións multiplataforma, no centro cuxos datos se sinalan a seguir:
Artigo 2. Inicio da actividade
Para a posta en funcionamento da unidade que se autoriza, a Xefatura Territorial da Consellería de Educación, Universidade e Formación Profesional de Pontevedra, logo do informe do Servizo Territorial de Inspección Educativa, aprobará expresamente a relación de persoal que impartirá docencia, así como o equipamento axeitado.
Artigo 3. Inscrición no Rexistro de Centros
Esta orde dará lugar á correspondente inscrición no Rexistro de Centros da Comunidade Autónoma de Galicia.
Artigo 4. Modificación da autorización
O centro queda obrigado ao cumprimento da normativa vixente e a solicitar a oportuna revisión cando teñan que modificarse calquera dos datos que se sinalan nesta orde.
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no Diario Oficial de Galicia, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas , ou ben, directamente, o recurso contencioso-administrativo no prazo de dous (2) meses desde a mesma data, ante a sala do contencioso-administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 31 de agosto de 2020
ORDE do 31 de agosto de 2020 pola que se modifica a autorización do centro privado EFAG A Cancela das Neves.
Consellería de Educación, Universidade e Formación Profesional — III. Outras disposicións — 09/09/2020

O representante da titularidade da escola familiar agraria (EFAG) A Cancela, das Neves (Pontevedra), solicita autorización para impartir o ciclo formativo de grao medio (CM) Coidados Auxiliares de Enfermaría e o ciclo de grao superior (CS) Educación Infantil.
Logo da tramitación do expediente de acordo co establecido no Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias, e coa Orde do 20 de setembro de 1995 que o desenvolve, por proposta da Dirección Xeral de Centros e Recursos Humanos,
Artigo 1. Modificación da autorización
Autorízase o ciclo formativo de grao medio (CM) Coidados Auxiliares de Enfermaría e o ciclo de grao superior (CS) Educación Infantil, no centro cuxos datos se sinalan a seguir:
Denominación xenérica: centro privado (CPR).
Denominación específica: EFAG A Cancela.
Código do centro: 36005671.
Enderezo: Tortoreos, s/n.
Localidade: As Neves (Santa María).
Código postal: 36449.
Concello: As Neves.
Provincia: Pontevedra.
Titular: Asociación EFA A Cancela.
Composición resultante:
• 1 CM Xestión Administrativa (2 unidades 20 alumnos/as cada unha).
• 1 CM Panadaría, Repostaría e Confeitaría (2 unidades 30 alumnos/as cada unha).
• 1 CS Administración e Finanzas (2 unidades para 20 alumnos/as cada unha).
• 1 CM Coidados Auxiliares de Enfermaría (1 unidade para 20 alumnos/as).
• 1 CS Educación Infantil (2 unidades de 30 alumnos/as cada unha).
Artigo 2. Inicio da actividade
Para a posta en funcionamento da unidade que se autoriza, a Xefatura Territorial da Consellería de Educación, Universidade e Formación Profesional de Pontevedra, logo do informe do Servizo Territorial de Inspección Educativa, aprobará expresamente a relación de persoal que impartirá docencia, así como o equipamento axeitado.
Artigo 3. Inscrición no Rexistro de Centros
Esta orde dará lugar á correspondente inscrición no Rexistro de Centros da Comunidade Autónoma de Galicia.
Artigo 4. Modificación da autorización
O centro queda obrigado ao cumprimento da normativa vixente e a solicitar a oportuna revisión cando teña que modificarse calquera dos datos que se sinalan nesta orde.
Contra esta orde, que esgota a vía administrativa, as persoas interesadas poderán formular recurso potestativo de reposición, ante esta consellería, no prazo dun (1) mes contado a partir do día seguinte ao da súa publicación no
Diario Oficial de Galicia
, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben directamente o recurso contencioso-administrativo, no prazo de dous (2) meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 31 de agosto de 2020
CORRECCIÓN DE ERROS. Orde do 21 de xullo de 2020 pola que se establecen as bases reguladoras da subvención a entidades locais de Galicia para a dotación de novidades editoriais en galego en formato físico e para a mellora das coleccións bibliográficas, con destino ás bibliotecas e/ou axencias de lectura públicas de titularidade municipal, integradas na Rede de Bibliotecas Públicas de Galicia, e se procede á súa convocatoria de carácter extraordinario para o 2020 (código de procedemento CT235A).
Consellería de Cultura e Turismo — III. Outras disposicións — 07/08/2020

Advertidos erros na orde publicada no
Diario Oficial de Galicia
núm. 153, do 31 de xullo de 2020, cómpre realizar as seguintes correccións:
Na páxina 30161, o artigo 28, parágrafo 5, di: «No prazo comprendido desde a notificación da resolución da subvención ata o 15 de novembro de 2020 (incluído), e a través da plataforma, realizaranse os pedidos a cada unha das editoriais titulares de cada libro seleccionado pola entidade local. Serán as editoriais as que se encargarán do envío dos libros a cada solicitante, segundo fan constar no campo da plataforma «enderezo de envío»»; debe dicir: «No prazo comprendido desde a notificación da resolución da subvención ata o 2 de novembro de 2020 (incluído), e a través da plataforma, realizaranse os pedidos a cada unha das editoriais titulares de cada libro seleccionado pola entidade local. Serán as editoriais as que se encargarán do envío dos libros a cada solicitante, segundo fan constar no campo da plataforma «enderezo de envío»».
Na páxina 30162, o artigo 31, parágrafo 2, di: «A xustificación realizarase mediante a presentación da seguinte documentación, dirixida á Dirección Xeral de Políticas Culturais, Subdirección Xeral de Bibliotecas e do Libro, con data límite do 15 de novembro de 2020»; debe dicir: «A xustificación realizarase mediante a presentación da seguinte documentación, dirixida á Dirección Xeral de Políticas Culturais, Subdirección Xeral de Bibliotecas e do Libro, con data límite do 16 de novembro de 2020».
EXTRACTO da Orde do 27 de xullo de 2020 pola que se convocan axudas dirixidas a escolas de música privadas dependentes de institucións sen ánimo de lucro (código de procedemento ED314D).
Consellería de Educación, Universidade e Formación Profesional — III. Outras disposicións — 07/08/2020

BDNS (Identif.): 518764.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo pode consultarse na Base de datos nacional de subvencións (http://www.pap.minhap.gob.es/bdnstrans/index):
Primeiro. Obxecto
Convocar, en réxime de concorrencia competitiva, axudas destinadas a subvencionar o funcionamento de escolas de música dependentes de asociacións ou fundacións sen ánimo de lucro que teñan entre os seus obxectivos a formación en ensinanzas de música que non conduzan a títulos académicos ou profesionais.
Segundo. Requisitos
1. Poderán solicitar estas axudas os titulares das entidades sinaladas no punto anterior que conten coa correspondente autorización da Consellería de Educación, Universidade e Formación Profesional.
2. Estes centros deberán estar radicados na Comunidade Autónoma de Galicia e as axudas destinaranse ao desenvolvemento das súas actividades docentes desde o 1 de xaneiro ata o 30 de setembro de 2020.
Terceiro. Bases reguladoras
Orde do 27 de xullo de 2020 pola que se convocan axudas dirixidas a escolas de música privadas dependentes de institucións sen ánimo de lucro (código de procedemento ED314D).
Cuarto. Contía das axudas
A contía máxima da axuda por beneficiario non poderá superar a cantidade de quince mil euros (15.000 euros).
Quinto. Prazo de presentación de solicitudes
Un mes desde o día seguinte ao da publicación da convocatoria no Diario Oficial de Galicia.
Santiago de Compostela, 27 de xullo de 2020
RESOLUCIÓN do 28 de xullo de 2020 pola que se adxudican as axudas para o fomento da contratación de persoal tecnólogo para a realización de actividades de I+D+i nas empresas e organismos de investigación en Galicia (programa Principia), convocadas pola Resolución do 23 de decembro de 2019 (Diario Oficial de Galicia número 26, do 7 de febreiro).
Axencia Galega de Innovación — III. Outras disposicións — 07/08/2020

Mediante a Resolución da Axencia Galega de Innovación do 23 de decembro de 2019 (DOG núm. 26, do 7 de febreiro de 2020) convocáronse as subvencións para o fomento da contratación de persoal tecnólogo para a realización de actividades de I+D+i nas empresas e organismos de investigación en Galicia.
No seu artigo 18 regúlanse a resolución e notificación destas axudas unha vez que a comisión de selección establecida no artigo 15 seleccione as solicitudes admitidas e emita un informe no cal se concrete o resultado da avaliación efectuada e a contía da axuda proposta, conforme os criterios establecidos no artigo 16.
Na súa virtude e atendendo á proposta elaborada na sesión do 22 de xullo de 2020 pola comisión de selección establecida no artigo 15 das bases da Resolución do 23 de decembro de 2019, a Axencia Galega de Innovación
1. Conceder as axudas para o fomento da contratación de persoal tecnólogo para a realización de actividades de I+D+i nas empresas e organismos de investigación en Galicia que figuran como anexo I a esta resolución.
2. Elaborar unha lista de espera para as entidades relacionadas no Anexo II cos restantes contratos solicitados segundo a orde establecida na convocatoria, de xeito que en primeiro lugar figuren por orde decrecente de puntuación os contratos solicitados que aínda non foron seleccionadas para acceder o financiamento e, en segundo lugar, os restantes contratos solicitados por aquelas entidades que pedisen máis dunha contratación, tendo en conta que a convocatoria non establece unha puntuación mínima para ser beneficiario desta axuda.
3. O importe total das axudas concedidas é 1.171.000 euros, con cargo ás aplicacións orzamentarias que se recollen no seguinte cadro:
4. Estas axudas están financiadas con cargo a fondos propios libres da Comunidade Autónoma de Galicia.
5. O pagamento destas axudas realizarase conforme o establecido no artigo 24 da resolución de convocatoria.
6. Para a xustificación da subvención deberá presentarse a documentación indicada no dito artigo 24 da resolución de convocatoria no prazo establecido no seu punto 1.
7. Contra esta resolución, sen prexuízo de que os interesados poidan exercer calquera outro que consideren procedente, poderán interpoñer recurso de alzada no prazo dun mes desde o día seguinte ao da publicación desta resolución no Diario Oficial de Galicia, perante o presidente da Axencia Galega de Innovación, segundo o disposto nos artigos 121 e 122 da Lei 39/2015, do 1 de outubro, do procedemento administrativo común das administracións públicas.
Disposición derradeira
Esta resolución entrará en vigor o día seguinte ao da súa publicación no Diario Oficial de Galicia.
Santiago de Compostela, 28 de xullo de 2020